CELEX: 62017TN0376
Language: el
Date: 2017-06-14 00:00:00
Title: Υπόθεση T-376/17: Προσφυγή της 14ης Ιουνίου 2017 — Πολωνία κατά Επιτροπής

14.8.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 269/30
            
         Προσφυγή της 14ης Ιουνίου 2017 — Πολωνία κατά Επιτροπής
   (Υπόθεση T-376/17)
   (2017/C 269/41)
   Γλώσσα διαδικασίας: η πολωνική
   
      Διάδικοι
   
   
      Προσφεύγουσα: Δημοκρατία της Πολωνίας (εκπρόσωπος: B. Majczyna)
   
      Καθής: Ευρωπαϊκή Επιτροπή
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την εκτελεστική απόφαση C(2017) 2104 τελικό της Ευρωπαϊκής Επιτροπής, της 4ης Απριλίου 2017, με την οποία παρατάθηκε η αναστολή των μηνιαίων πληρωμών υπέρ της Πολωνίας σχετικά με την ενίσχυση για την προαναγνώριση ομάδων παραγωγών στον τομέα των οπωροκηπευτικών στο πλαίσιο του Ευρωπαϊκού Γεωργικού Ταμείου Εγγυήσεων (ΕΓΤΕ)·
            
         
               —
            
            
               να καταδικάσει την Ευρωπαϊκή Επιτροπή στα δικαστικά έξοδα.
            
         
      Λόγοι και κύρια επιχειρήματα
   
   Προς στήριξη της προσφυγής της, η προσφεύγουσα προβάλλει δύο λόγους.
   
               1.
            
            
               Ο πρώτος λόγος αφορά παράβαση του άρθρου 41, παράγραφος 2, εδάφιο δεύτερο, δεύτερη περίοδος, σε συνδυασμό με το πρώτο εδάφιο, εισαγωγική φράση και στοιχείο β', του κανονισμού 1306/2013 (1), στο μέτρο που η αναστολή των μηνιαίων πληρωμών παρατάθηκε βάσει εσφαλμένων πραγματικών στοιχείων και εσφαλμένης νομικής ερμηνείας, μολονότι δεν πληρούνταν οι προϋποθέσεις αναστολής των μηνιαίων πληρωμών.
            
         
               2.
            
            
               Ο δεύτερος λόγος αφορά παραβίαση της αρχής της αναλογικότητας και παράβαση του άρθρου 41, παράγραφος 3, του κανονισμού 1306/2013, στο μέτρο που ο συντελεστής αναστολής των μηνιαίων πληρωμών διατηρήθηκε σε υπερβολικά υψηλό επίπεδο σε σχέση με το ενδεχόμενο πρόκλησης οικονομικής ζημίας σε βάρος του προϋπολογισμού της Ένωσης.
            
         
      (1)  Κανονισμός (EE) 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής (EE 2013, L 347, σ. 549).